
Capitolul 1 
BREXIT. CONTEXT ŞI (POSIBILE) CONSECINȚE 


La 23 iunie 2016, Regatul Unit al Marii Britanii şi Irlandei de Nord (UK) a organizat un 
referendum, a cărui menire consta în a chestiona cetăţenii britanici dacă doresc sau nu ca UK să 
continue să fie un stat membru al UE sau nu. Cetăţenii Regatului Unit au decis cu o majoritate de 
52% ca ţara lor să se retragă din Uniunea Europeană. 

Rezultatele referendumului nu au fost însă uniforme în toate ţările care fac parte din 
Regatul Unit al Marii Britanii şi Irlandei de Nord. În Anglia, 46,8% dintre cetăţenii prezentaţi la 
vot au optat pentru a rămâne în UE, în timp ce 53,2% şi-au exprimat dorinţa ca UK să se retragă 
din UE. În Ţara Galilor, rezultatele au fost similare: 48,3% din voturi au fost în favoarea 
rămânerii în UE, în timp ce 51,7% au fost în favoarea retragerii din UE. În Scoţia şi Irlanda 
rezultatele au fost sensibil diferite, majoritatea optând pentru rămânerea în UE, cu o majoritate 


de 62% în Scoția şi 55,7% în Irlanda de Nord. 

Figura nr. 1: Rezultatele pe ţări ale Referendumului privind apartenența Regatului Unit 
al Marii Britanii şi Irlandei de Nord la Uniunea Europeană, din 23 iunie 2016! 


! „EU referendum results and maps: Full breakdown and find out how your area voted”, The Telegraph, 1 July 2016, 
URL: http://www.telegraph.co.uk/news/2016/06/23/leave-or-remain-eu-referendum-results-and-live-maps, accesat 
la 4 iulie 2016. 


Deşi era aşteptat ca rezultatul referendumului să fie unul strâns, diferenţele înregistrate în 
cele patru entități ce alcătuiesc Regatul Unit au determinat dispute politice. În Irlanda de Nord, la 
nivel politic, au fost vehiculate idei conform cărora ţara ar trebui să se unească cu Irlanda”. 
Declaraţiile liderilor politici scoțieni imediat după comunicarea rezultatelor a lăsat să se 
înțeleagă că este luată în calcul posibilittaea ca aceştia să se opună retragerii Marii Britanii din 
UE şi chiar faptul că există posibilitatea organizării unui nou referendum pentru a se consulta 
cetățenii cu privire la apartenența față de Regatul Unit. Liderii europeni s-au pronunțat în 
defavoarea acestei variante, reiterând că Europa nu va favoriza dezmembrarea naţiunilor. În 
consecință, cererea Scoției de a participa la negocieri cu UE post-Brexit nu a fost acceptată”. 

Rezultatele diferite obţinute la referendumul din 23 iunie în entitățile ce alcătuiesc Marea 
Britanie vor constitui una dintre provocările negocierii viitoarei relații cu UE. 

Procedura de retragere din UE a fost introdusă prin Tratatul de la Lisabona (2009), iar 
Brexit reprezintă primul fenomen de acest tip în istoria UE. Acest lucru echivalează şi cu 
existența unor neclarităţi în ceea ce priveşte procedura prin care se realizează ieşirea unui stat 
membru din UE. 

Conform articolului 50 din Tratatul de la Lisabona, în situația în care un stat membru al 
Uniunii decide să părăsească UE, aceasta va negocia un acord, prin care să se stabilească 
condiţiile de retragere, precum şi cadrul viitoarelor relaţii cu Uniunea. Acordul va fi încheiat de 
către Consiliul UE, pe de o parte, şi, de cealaltă, de către statul care decide să iasă din Uniune, 
conform art. 218 din Tratatul de la Lisabona, ceea ce înseamnă că respectivul proces de 
negociere se va derula similar negocierilor cu orice altă parte terță”. 

Procedura de ieşire din UE demarează odată cu o notificare oficială a respectivului stat 
către Consiliul UE şi se poate întinde pe durata a maximum doi ani. În toată această perioadă, 
statul membru care se retrage va continua să respecte tratatele şi legile UE, dar nu va lua parte la 
dezbaterile sau procesul de luare a deciziilor cu privire din Consiliul European şi Consiliul UE 
care îl privesc. 

UK este stat membru al UE din 1973, iar retragerea din Uniune echivalează cu retragerea 
unei mari puteri, a unuia dintre motoarele economice ale UE. UK este membru permanent în 
Consiliul de Securitate al ONU, stat membru NATO, al Organizaţiei Mondiale a Comerţului, al 


Organizaţiei pentru Cooperare Economică şi Dezvoltare, al G7, G20. 


? „Scotland and Northern Ireland react to Brexit vote. The prospect of a second Scottish independence referendum 
looms, as Sinn Fein also calls for a vote on a united Ireland”, 4/ Jazeera, 25 June 2016, URL: http://www.aljazeera.com/ 
indepth/features/2016/06/scotland-northern-ireland-react-brexit-vote-160624192035305.html, accesat la 7 iulie 2016. 

: „Brexit/Scoția: UE nu trebuie să favorizeze dezmembrarea națiunilor (Ayrault)”, Agerpress, 30 iunie 2016, URL: 
http://www.agerpres.ro/externe/2016/06/30/brexit-scotia-ue-nu-trebuie-sa-favorizeze-dezmembrarea-natiunilor-ayrault- 
-12-32-51, accesat la 7 iulie 2016. 

4 *** Versiune consolidată a Tratatului privind Uniunea Europeană şi a Tratatului privind buna funcționare a 
Uniunii Europene, Oficiul pentru Publicaţii al Uniunii Europene, Luxemburg, 2010, pp. 44-45. 

Regatul Unit are o populație de 64.088.222 (estimativ pentru 2015) şi o suprafaţă totală de 
243.610 km’. Este una dintre principalele puteri financiare şi comerciale, fiind a treia cea mai 
mare putere economică din Europa, după Germania şi Franţa”. Marea Britanie nu face parte din 
Zona euro. De asemenea, dincolo de poziţia strategică majoră pe care o care, UK se numără şi 
printre primele puteri militare ale Europei, investițiile sale în plan militar ridicându-se, în 2014, 
la 21,5% din totalul investiţiilor de acest tip în Europa“. Conform Military Balance, în 2014, UK 
participa cu 95 de militari la misiunea EUFOR Althea (Bosnia şi Herţegovina), cu 37 la EUTM 
Mali, cu 5 la EUM Somalia şi cu o navă amfibie la EUFOR Atalanta. 

După cum am menţionat anterior, UK este unul dintre principalele centre financiare şi una 
dintre puterile economice majore ale UE. Marea Britanie este al treilea cel mai mare contributor 
la bugetul UE (12,57%), după Germania (21,36%), şi Franţa (15,72%). 

Apartenența la UE şi beneficiile pieţei libere constituie factori semnificativi care au 
contribuit la construirea acestui statut pentru UK. De asemenea, Londra este unul dintre 
principalele centre economice la nivel european, prin urmare, Brexit va antrena repercusiuni atât 
la nivelul Marii Britanii, cât şi la cel al UE. De reţinut în acest sens este faptul că procesul de 
negociere a condiţiilor de retragere din Uniune, precum şi al definirii noilor rapoarte economice 
anglo-europene se poate întinde pe o perioadă de doi ani de la notificarea oficială făcută către 
Consiliul UE. În tot acest răstimp, Marea Britanie se supune legilor şi reglementărilor UE şi 
continuă să facă parte din Piaţa unică europeană. 

Prin urmare, consecințele economice pe termen lung, precum şi tendinţele majore, vor 
putea fi determinate, cu un grad mai mare de acuratețe, abia din 2018, atunci când coordonatele 
economice ale noii relaţii vor fi avea o mai mare claritate. Totuşi, pe termen scurt, Brexit va 
produce o contractare economică de ambele părți. Spre exemplu, Standard & Poor's estimează 
că rezultatele referedumului din 23 iunie 2016 vor produce o scădere de aproximativ 1,2% a 
PIB-ului UK în 2017 şi de 1% în 2018, şi de 0,8% a PIB-ului Zonei euro în aceeaşi perioadă de 
timp€. 

Imediat după anunţarea rezultatelor referendumului în favoarea taberei „Remain”, lira 
sterlină s-a apreciat până la aproximativ 1,5 dolari. Însă după anunţarea rezultatelor finale în 
favoarea ieşirii din Uniune, moneda britanică s-a prăbuşit cu peste 10%, atingând minimul de 


1,32 de dolari. În ciuda unei mici aprecieri (1,36 dolari), la două zile după referendum, lira 


* Datele au fost preluate din CIA World Factbook, United Kingdom, URL: https://www.cia.gov/library/publications/ 
the-world-factbook/geos/uk.html, accesat la 4 iulie 2016. 

é *** The Military Balance 2015, Europe, Routledge, London, 2015, p. 61. 

7 Share of total contributions to the European Union budget in 2015, by Member State, URL: 
http://www.statista.com/statistics/3 1669 1/european-union-eu-budget-share-of-contributions/, accesat la 5 iulie 2016. 
* Europe's Economic Outlook after the Brexit Vote, 4 July 2016, URL: https://www.globalcreditportal.com/ 
ratingsdirect/renderArticle.do?articleld=1668576&SctArtld=393248&from=CM&nsl_code>=LIME&sourceObjectid 
=9706178&sourceRevld=1 &fee_ind=N&exp_date=20260704-14:55:10, accesat la 5 iulie 2016. 

sterlină rămâne la cel mai scăzut nivel din istoria sa”. 

De altfel, la scurt timp după comunicarea rezultatelor referendumului din 23 iunie, agenția 
Standard & Poor's a retrogradat cu o treaptă ratingul aferent datoriei pe termen lung a UE de la 
AA+ la AA, justificându-şi decizia prin creşterea incertitudinii cu privire la blocul economic 
european după referendum. În acest context, coeziunea din interiorul blocului nu mai este 
considerată un factor pozitiv în notație, ci unul neutru. De asemenea, agențiile Standard & 
Poor's, Fitch şi Moody's au retrogradat şi Marea Britanie”. Totodată, reprezentanţii FMI au 
avertizat că Brexit, prin incertitudinea creată, se poate repercuta la nivelul economiei 
mondiale!!. 

Natura viitoarelor relaţii economice poate varia de la tipul de relaţie pe care UE îl are cu 
Canada, cu menţinerea tarifelor pentru anumite produse şi a cotelor pentru anumite produse 
agricole canadiene, fără contribuții financiare la bugetul UE, fără migraţie nelimitată, la 
negocierea unei relații similare cu cea stabilită între UE şi Norvegia, care ar presupune 
continuarea accesului la Piaţa unică, dar şi controale vamale, contribuţie la bugetul UE şi libera 
circulație a persoanelor din UE. 

În plan politic, unul dintre cele mai notabile riscuri asociate Brexitului este legat de 
posibilitatea manifestării unui fenomen de contagiune la nivel european, pe fondul accentuării 
tendinței eurosceptice. Spre exemplu, un studiu al Pew Research Center relevă că, în medie, doar 
51% din respondenţi la chestionarul aplicat în 10 state membre ale UE au o părere pozitivă 
despre UE. 42% dintre aceştia îşi doresc ca guvernelor naţionale să le revină mai multă putere, 
27% se pronunţă în favoarea statu-quo-ului, în timp ce doar 19% consideră că Bruxelles ar trebui 
să aibă mai multă putere!?. Rezultatele aceluiaşi studiu indicau că 70% dintre respondenţi din 9 
state membre ale UE consideră că retragerea UK din UE va avea repercusiuni negative pentru 
aceasta din urmă, în timp ce 16% consideră Brexit un aspect pozitiv. 

Cert este că referendumul a avut loc pe fondul amplificării euroscepticismului. 
Consecințele crizei economice şi financiare, modul în care a fost gestionată criza europeană a 
refugiaților au constituit factori cheie care au amplificat această tendinţă, cu o istorie îndelungată 


la nivelul Marii Britanii. Euroscepticismul se manifestă deopotrivă în plan politic şi social, 


? „Apar efectele votului de joi din Regatul Unit: Moody's a retrogradat ratingul Marii Britanii / Analist: Brexitul va fi 
un act de auto-mutilare economica cu ramificații globale”, Hotnews, 25 iunie 2016, URL: http://economie.hotnews.ro/ 
stiri-finante_banci-21 10818 7-apar-efectele-votului-joi-din-regatul-unit-moody-39-retrogradat-ratingul-marii-britanii- 
analist-brexitul-act-auto-mutilare-economica-ramificatii-globale.htm, accesat la 5 iulie 2016. 

Ibidem. 
'! Transcripts of a Press Briefing with Gerry Rice, Spokesman, IMF Communications Department, Washington DC, 
June 30, 2016, URL: http://Aww.imf.org/external/np/tr/2016/tr063016.htm, accesat la 5 iulie 2016. 
"> Bruce Stokes, „Euroskepticism Beyond Brexit. Significant Opposition in Key European Countries to an Ever 
Closer Union”, Pew Research Center, 7 June 2016, p. 2, ULR: http://economie.hotnews.ro/stiri-finante_banci- 
21108187-apar-efectele-votului-joi-din-regatul-unit-moody-39-retrogradat-ratingul-marii-britanii-analist-brexitul- 
act-auto-mutilare-economica-ramificatii-globale.htm, accesat la 5 iulie 2016. 

marcând din ce în ce mai multe state membre ale UE. Spre exemplu, preşedintele ceh a solicitat 
organizarea unui referendum în țara sa, membră a UE din 2004, cu privire la apartenenţa la UE şi 
NATO, declarându-se în acelaşi timp un susținător al acestui statut al Republicii Cehe. 

Un posibil efect al Brexit s-ar putea, aşadar, materializa într-o accentuare a crizei interne 
europene în ceea ce priveşte solidaritatea sau coeziunea. Un aport consistent la această tendință îl 
va avea şi parcursul economic al celor două entităţi politice — UK şi UE. O dezvoltare economică 
a UK, concomitent cu un parcurs economic stagnant al UE ar putea constitui un teren favorabil 
manifestării unui astfel de fenomen. Totuşi, evoluţiile în plan economic indică o probabilitate 
mare a manifestării unor efecte negative atât pentru UE, cât, mai ales, pentru UK. 

La nivelul UE, la 28 iunie 2016, a avut loc o primă întrunire a şefilor de stat şi de guvern ai 
statelor membre ale Uniunii, fără Marea Britanie, pentru a discuta viitorul UE în contextul 
rezultatelor referendumului din 23 iunie. Cu aceeaşi ocazie, a fost lansată şi Strategia Globală 
pentru Politica Externă şi de Securitate a UE”. În ceea ce priveşte rezultatele referendumului, 
reprezentanții statelor membre UE au decis să nu întreprindă nicio măsură până când UK nu va 
anunţa oficial Consiliul UE cu privire la opțiunea de retragere din Uniune şi au subliniat că, până 
când procesul retragerii nu se va fi încheiat, Londra se va supune legislației europene, atât în ceea 
ce priveşte drepturile, cât şi obligațiile care îi revin din prisma statutului de stat membru UE. 

În plan social, euroscepticismul a fost alimentat într-o măsură considerabilă de fenomenul 
migrației. Imigrația a constituit unul dintre punctele centrale ale campaniei pentru ieşirea din UE. 
Marea Britanie are, conform statisticilor furnizate de Pew Research Center, a cincea cea mai 
mare populaţie de imigranți din lume. Mai mult, numărul imigranților în Marea Britanie a 
crescut de peste două ori în ultimii 25 de ani'*. Conform aceleiaşi surse, în 2015, 13% din 
locuitorii Marii Britanii erau născuți într-o altă ţară. În aceeaşi perioadă de timp, o treime din 
populaţia totală de imigranți avea cetăţenie în state membre ale Uniunii Europene. 

De asemenea, studiile Pew Research Center relevă că UK a fost într-o mică măsură 
afectată de criza europeană a refugiaților, dat fiind că, în perioada 2015-2016, procentul de 
locuitori ai Marii Britanii care s-au născut în alte ţări a crescut doar cu 0,2%. Creşterea este una 
mică, dacă ne raportăm spre exemplu la Suedia, unde creşterea a fost de 1,5% în aceeaşi perioadă 


sau la Ungaria (1,3%). 


15 *** Shared Vision, Common Action: A Stronger Europe. A Global Strategy for the European Union's Foreign 
and Security Policy, June 2016, URL: https://europa.eu/globalstrategy/sites/globalstrategy/files/eugs_review_ 
web.pdf, accesat la 5 iulie 2016. 

i Phillip Connor, Jens Manuel Krongstad, „5 Facts about migration in the United Kingdom”, 21 June 2016, Pew 
Research Center, URL: http://www.pewresearch.org/fact-tank/2016/06/21/5-facts-about-migration-and-the-united- 
kingdom, accesat la 6 iulie 2016. 

'5 Phillip Connor, Jens Manuel Krongstad, „Immigrant share of population jumps in some European countries”, 15 
June 2016, Pew Research Center, URL: http://www.pewresearch.org/fact-tank/2016/06/15/immigrant-share-of- 
population-jumps-in-some-european-countries, accesat la 6 iulie 2016. 

Punct central al campaniei pentru retragerea din UE şi considerată una dintre problemele 
majore ale UK în prezent, imigrația şi libera circulaţie a persoanelor se conturează a fi unul 
dintre aspectele cu cele mai multe provocări în procesul de negociere a condițiilor de retragere 
din UE. Aceasta cu atât mai mult cu cât atitudinea negativă față de migranţi este deopotrivă una 
de factură socială şi politică. Faptul că imediat după comunicarea rezultatelor referendumului s- 
au înregistrat peste 100 de incidente de natură xenofobă este relevant în acest sens. Totodată, 
acelaşi fenomen poate constitui un indiciu că definirea unei relaţii între Bruxelles şi Londra 
similară celei pe care Bruxelles a dezvoltat-o cu Oslo este puţin probabilă. 

În acelaşi timp, efectele retragerii Marii Britanii din UE asupra populaţiei de imigranţi 
constituie o altă pârghie prin care acest proces se răsfrânge asupra altor state membre ale UE. 
Astfel, dacă Brexit afectează statele din vestul Europei în mod covârşitor din punct de vedere 
econonomic, statele din estul continentului sunt mai vulnerabile din prisma procentului 
consistent de populaţie care a emigrat în Marea Britanie şi a fluxului de capital expediat către 
țările de origine. În clasamentul statelor din estul Europei realizat de Standard & Poor's cu cel 
mai mare grad de vulnerabilitate, se numără următoarele: Lituania, Letonia, Ungaria, Polonia, 
Slovacia, Estonia, Bulgaria, Cehia, România, Slovenia şi Croaţia”. 

Brexit va genera efecte şi asupra Politicii Externe şi de Securitate Comune (PESC). După 
cum am menţionat anterior, Brexit înseamnă ieşirea din UE a uneia dintre cele mai mari puteri 
militare ale continentului, cu poziție geostrategică însemnată. Deşi UE nu a dezvoltat încă 
apărarea comună spre care aspiră încă de la crearea PESC, retragerea UK se va reflecta şi în 
planul dimensiunii de securitate şi apărare. Dincolo de faptul că reprezintă un factor destabilizator 
pentru securitatea europeană, dată fiind incertitudinea încă ataşată cursului viitor pe care raportul 
UE-UK îl va cunoaşte, Brexit poate fi considerat şi o cauză majoră a necesității unei reajustări 
strategice a UE. Însă, faptul că Strategia Globală pentru Politica Externă şi de Securitate a UE a 
fost lansată în acelaşi cadru în care membrii Consiliului European au luat la cunoştinţă în mod 
oficial rezultatele referendumului din 23 iunie constituie un semnal în sensul în care viziunea 
strategică exprimată în document îşi menține valabilitatea chiar şi în acest context. 

De asemenea, există şi opinii conform cărora, deşi după ieşirea UK din UE există o şansă 
considerabilă ca Politica de Securitate şi Apărare Comună (PSAC) să devină mai puțin 


ambițioasă şi că acest lucru înseamnă pierderea unor capabilități militare majore şi reducerea 


1% Peste 100 de incidente rasiste în Marea Britanie, după referendum. Comentariile xenofobe adresate imigranților”, 
27 iunie 2016, URL: http://stirileprotv.ro/stiri/international/peste- 1 00-de-incidente-rasiste-in-marea-britanie-dupa- 
referendum-comentariile-xenofobe-adresate-imigrantilor.html, accesat la 7 iulie 2016. 

17 The Brexit Map: How Exposed Is Emerging Europe?”, 30 June 2016, Standard & Poor's, URL: 
https://www.globalcreditportal.com/ratingsdirect/renderArticle.do?articleId=1666825&SctArtId=392949&from=C 
M&nsl code=LIME&sourceObjectId=9704641 &sourceRevId=1&fee_ind=N&exp_date=20260630-20:30:28, 
accesat la 6 iulie 2016. 


perspectivei geostrategice, Brexit nici nu va dăuna şi nici nu va ajuta în mod sensibil PSAC. 
Aceasta deoarece toate aceste pierderi ar putea fi compensate prin faptul că UE va avea mai 
multe direcţii deschise către soluţiile federale în acest sens!5. 

Retragerea Marii Britanii din Uniune poate fi interpretată ca o demonstraţie a faptului că 
UE este o construcţie liberală, care recunoaşte şi funcționează conform principiilor democratice, 
însă acelaşi eveniment ilustrează şi atingerea unui punct culminant al crizei instituţionale, a 


pierderii capitalului de încredere al instituţiilor europene. 


15 Peter van Ham, Brexit: Strategic Consequences for Europe. A Scenario Study. Clingendael Report, Clingendael 
Netherlands Institute of International Relations, Hague, February 2016, p. 25, URL: http://www.clingendael.nl/ 
sites/default/files/BrexitY20Report%20February%202016.pdf, accesat la 9 mai 2016. 

Capitolul 2 
STRATEGIA GLOBALĂ PENTRU POLITICA EXTERNĂ 
ŞI DE SECURITATE A UNIUNII EUROPENE. VIZIUNE ÎMPĂRTĂȘITĂ, 
ACŢIUNE COMUNĂ: O EUROPĂ MAI PUTERNICĂ 


În cadrul Consiliului European din 28-29 iunie 2016, şefii de stat şi de guvern ai statelor 
membre ale UE au discutat nu doar asupra rezultatelor şi consecinţelor referendumului din 23 
iunie 2016 din UK, ci a constituit şi cadrul în care Înaltul Reprezentant al UE pentru Afaceri 
Externe şi Politică de Securitate, Federica Mogherini, a prezentat Strategia Globală pentru 
Politica Externă şi de Securitate a UE”. 

Elaborarea unei noi viziuni strategice a UE în planul politicii externe şi de securitate se află 
de mult timp în centrul atenţiei celor cu preocupări în planul securității europene, iar documentul 
prezentat în cadrul Consiliului European din iunie 2016 reflectă o viziune substanţial diferită şi o 
abordare distinctă în raport cu Strategia Europeană de Securitate din 2003. 

Cu un conținut mult extins, Strategia Globală a fost concretizată într-un document de 
aproape 60 de pagini, reflectând amprenta numeroaselor crize cu care UE s-a confruntat în 
ultimii ani, schimbarea viziunii asupra nivelului de securitate, stabilitate şi prosperitate specific 
UE, dar şi a evoluţiilor înregistrate, a asumării criticilor şi a unor lecții învăţate. 

Strategia Globală este structurată pe 4 secţiuni majore, după cum urmează: 

1. O strategie globală pentru promovarea intereselor cetățenilor noştri. 

2. Principiile care ghidează acțiunea noastră externă. 

3. Priorităţile Acţiunii noastre Externe. 

3.1. Securitatea Uniunii noastre. 

3.2. Rezilienţa statală şi socială în vecinătatea estică şi sudică. 
3.3. O abordare integrată a conflictelor şi crizelor. 

3.4. Ordine regională bazată pe cooperare. 

3.5. Guvernare globală pentru secolul al XXI-lea. 

4. De la viziune la acțiune. 

Printre cele mai semnificative aspecte specifice Strategiei Globale, se numără următoarele: 

- Fundamentarea pe o evaluare realistă a mediului internațional şi regional de securitate, 


marcat de succesiunea numeroaselor crize atât pe plan extern, cât şi pe plan intern, şi asumarea 


19 Documentul este disponibil on-line la URL: https://europa.eu/globalstrategy/sites/globalstrategy/files/eugs_ 
review_web.pdf, accesat la 6 iulie 2016. 

provocărilor şi responsabilităților ce decurg din această dinamică; 

- Identificarea intereselor europene în paralel cu evidenţierea provocărilor aferente şi a 
creionării liniilor de acțiune ale UE în vederea promovării şi apărării acestora; 

- Structura documentului rezultă din stabilirea unor priorități clare în materie de politică 
externă şi nu de principalele riscuri şi amenințări de securitate; 

- Deşi menţionate, riscurile şi amenințările nu ocupă o secțiune specială în document, 
referirile la ele făcându-se în raport cu interesele europene, cu prioritățile în materie de politică 
externă şi de securitate şi cu liniile de acțiune; 

- În linii mari, principalele riscuri şi amenințări cuprinse în document sunt: terorismul, 
amenințările hibride, volatilitatea economică, schimbarea climatică, precum şi aspecte legate de 
securitatea energetică şi cibernetică; 

- Accent major pe dezvoltarea dimensiunii hard a puterii UE, prezentată ca o condiție 
esențială pentru a menţine şi creşte credibilitatea Europei; 

- Dezvoltarea capabilităților, în special a celor militare, aprofundarea integrării în materie 
de securitate şi apărare constituie unul dintre firele roşii ale documentului; 

- Integrarea schimbărilor aduse în plan instituțional prin Tratatul de la Lisabona; 

- Integrarea şi valorificarea conceptelor dezvoltate în materie de securitate: abordare 
cuprinzătoare, autonomie strategică, asistență mutuală şi solidaritate etc. 

- Deschiderea către dezvoltarea misiunilor UE de management al crizelor şi conflictelor; 

- Rolul central acordat relațiilor cu actorii din regiunile învecinate, creşterea implicării UE 
în menținerea securității şi stabilităţii acestora în funcție de specificul provocărilor cu care se 
confruntă fiecare dintre aceştia; 

- Dezvoltarea şi recalibrarea, în funcţie de evoluțiile recente, ale parteneriatului UE cu 
actorii majori ai arenei internaționale: NATO, ONU, OSCE, Federaţia Rusă, China; 

- Echilibru între asumarea responsabilităților în materie de securitate regională şi 
internațională (autonomie strategică) şi dezvoltarea parteneriatelor; 

- Asumarea implementării strategiei, stabilirea căilor prin care acest lucru se va realiza şi a 
paşilor următori (revizuirea strategiilor sectoriale şi geografice în funcție de priorităţile trasate 
prin documentul în discuţie), precum şi a evaluării anuale sau la solicitarea UE şi a statelor sale 


membre, a stadiului de implementare a Strategiei. 

